Nataša Gliha Komac

Nataša Gliha Komac (r. njukčamánu 5. b. 1974, Šempeter pri Gorici, Slovenia) lea slovenialaš slovenagiela gielladutki ja universitehtaoahpaheaddji. Su dutkanberoštumiide gullet heiveheaddji gielladieđa ja sosiolingvistihkka, earenoamážit giellaplánen ja giellapolitihkka Slovenia republihkas ja dan olggobealde. Son lea maid beroštuvvan dan birra, makkár lea slovenagiella dili giellakontáktaguovlluin, mo slovenagiella geavahuvvo almmolaččat. Son lea maiddái guorahallan slovenagiela giellagáhttema, normerema ja šáŋŋeriid standardiserema gažaldagaid.

Gliha Komac bargá jagi 2018 rájes Slovenia dieđaakademiija Fran Ramovš slovenagiela instituhta (ISJFR) nubbinjođiheaddjin, ja muđui son bargá dutkin slovenagiela čállingiela sátnegirjji eSSKJ (Slovar slovenskega knjižnega jezika) leksikologiija ossodagas.

Gliha Komac lea maiddái Slovenia republihka nammadan lahttu Eurohpáráđi Guovlo- dahje unnitlogugielaide guoski eurohpalaš vuođđogirjji fápmuibidjama dutki kommišuvnnas.

Kategoriija:Eurohpálaš_gielladutkit
Kategoriija:Riegádeamit_njukčamánu_5.
Kategoriija:Riegádeamit_1974